15 Ket intuloyna ti nagibangon iti balbalay+ maipaay iti bagina iti Siudad ni David; ket nangisagana iti disso+ a maipaay iti lakasa ti pudno a Dios ken nangipatakder iti tolda a maipaay iti dayta.2 Iti daydin a kinuna ni David: “Awan ti asinoman a mangawit iti lakasa ti pudno a Dios no di dagiti Levita, ta isuda dagidiay pinili ni Jehova a mangawit iti lakasa ni Jehova+ ken agserbi+ kenkuana agingga iti tiempo a di nakedngan.”3 Kalpasanna inummong ni David ti intero nga Israel idiay Jerusalem+ tapno iyegda ti lakasa+ ni Jehova iti dissona nga insaganana nga agpaay iti dayta.4 Ket ni David inummongna ti annak ni Aaron+ ken dagiti Levita;5 iti annak ni Cohat, ni Uriel+ a panguluen ken ti kakabsatna, sangagasut ket duapulo;6 iti annak ni Merari,+ ni Asaias+ a panguluen ken ti kakabsatna, dua gasut ket duapulo;7 iti annak ni Gersom,+ ni Joel+ a panguluen ken ti kakabsatna, sangagasut ket tallopulo;8 iti annak ni Elizafan,+ ni Semaias+ a panguluen ken ti kakabsatna, dua gasut;9 iti annak ni Hebron, ni Eliel a panguluen ken ti kakabsatna, walopulo;10 iti annak ni Uzziel,+ ni Aminadab a panguluen ken ti kakabsatna, sangagasut sangapulo ket dua.11 Kanayonanna pay, ni David inayabanna da Sadok+ ken Abiatar+ a papadi, ken dagiti Levita a da Uriel,+ Asaias+ ken Joel,+ Semaias+ ken Eliel+ ken Aminadab,12 ket kinunana kadakuada: “Dakayo dagiti pannakaulo+ ti amma dagiti Levita. Santipikarenyo+ ti bagbagiyo, dakayo ken ti kakabsatyo, ket masapul nga iyegyo ti lakasa ni Jehova a Dios ti Israel iti disso nga insaganak nga agpaay iti dayta.13 Agsipud ta idi umuna a gundaway a dikay inaramid,+ ni Jehova a Diostayo simmaranget maibusor kadatayo,+ ta isu saantay a binirok maitunos iti kaugalian.”+14 Gapuna ti papadi ken dagiti Levita sinantipikarda+ ti bagbagida tapno iyegda ti lakasa ni Jehova a Dios ti Israel.15 Kalpasanna rinugian ti annak dagiti Levita nga awiten+ ti lakasa ti pudno a Dios, kas iti imbilin ni Moises sigun iti sao ni Jehova, kadagiti abagada a dagiti assiw adda iti rabawda.+16 Kinuna ita ni David iti papanguluen dagiti Levita nga isaadda ti kakabsatda a kumakanta+ buyogen dagiti pagtokar iti kanta,+ dagiti pagtokar nga adda kuerdasna+ ken dagiti arpa+ ken dagiti piangpiang,+ nga agtokarda iti napigsa tapno mangpataudda iti uni ti panagrag-o.17 Iti kasta dagiti Levita insaadda ni Heman+ nga anak ni Joel ken, iti kakabsatna, ni Asaf+ nga anak ni Berekias; ket, iti annak ni Merari a kakabsatda, ni Etan+ nga anak ni Cusaias;18 ket kaduada ti kakabsatda iti maikadua a benneg,+ ni Zacarias,+ da Ben ken Jaaziel ken Semiramot ken Jehiel ken Unni, Eliab ken Benaias ken Maasias ken Matitias ken Elifelehu ken Micnias, ken Obed-edom+ ken Jeiel nga agay-aywan iti ruangan,19 ken dagiti kumakanta a da Heman,+ Asaf+ ken Etan, nga addaan kadagiti piangpiang a gambang a pagtokar iti napigsa;+20 ken Zacarias ken Aziel+ ken Semiramot ken Jehiel ken Unni ken Eliab ken Maasias ken Benaias nga addaan kadagiti pagtokar nga adda kuerdasna a nayayug iti Alamot,+21 ken Matitias+ ken Elifelehu ken Micnias ken Obed-edom ken Jeiel ken Azazias nga addaan kadagiti arpa+ a nayayug iti Seminit,+ tapno agakemda kas manangiwanwan;22 ken Kenanias+ a panguluen dagiti Levita iti panagawit, a mangipapaay iti pammilin iti panagawit, ta nalaing unay;+23 ken Berekias ken Elcana nga agay-aywan iti ruangan+ maipaay iti Lakasa;24 ken Sebanias ken Josafat ken Netanel ken Amasai ken Zacarias ken Benaias ken Eliezer a papadi a sipipigsa a mangpagpaguni kadagiti trumpeta+ iti sanguanan ti lakasa ti pudno a Dios, ken Obed-edom ken Jehias nga agay-aywan iti ruangan maipaay iti Lakasa.25 Ket ni David+ ken dagiti lallakay ti Israel+ ken dagiti panguluen+ ti rinibu isuda idi dagidiay magmagna a mangisang-at iti lakasa ti tulag ni Jehova manipud iti balay ni Obed-edom+ buyogen ti panagrag-o.+26 Ket naaramid idi a ti pudno a Dios tinulonganna+ dagiti Levita bayat nga aw-awitenda ti lakasa ti tulag ni Jehova a nangisakripisioda iti pito nga urbon a toro ken pito a kalakian a karnero.+27 Ket ni David sikakawes idi iti awan manggasna a lambon a napino nga abel, ken kasta met dagiti amin a Levita a mangaw-awit iti Lakasa ken dagiti kumakanta ken ni Kenanias+ a panguluen ti panagawit babaen kadagiti kumakanta;+ ngem adda idi ken David ti maysa nga efod+ a lienso.28 Ket amin dagiti Israelita isangsang-atda idi ti lakasa ti tulag ni Jehova buyogen ti narag-o a panagdir-i+ ken buyogen ti panangpaguni iti tangguyob+ ken buyogen dagiti trumpeta+ ken buyogen dagiti piangpiang,+ nga agtoktokarda iti napigsa kadagiti pagtokar nga adda kuerdasna ken kadagiti arpa.+29 Ket naaramid nga, idi a ti lakasa ti tulag+ ni Jehova dimteng agingga iti Siudad ni David, ni Mical,+ anak a babai ni Saul, timmannawag a mismo iti tawa ket nakitana ni Ari David nga aglagtolagto ken agramrambak;+ ket rinugianna nga umsien+ iti pusona.
ilo_Latn